ผมมีเพศสัมพันธ์กับแฟน แต่ไม่ได้ป้องกันหลั่งนอก ก่อนหน้านี้ประมาณ 2 ชม. ผมให้แฟนกินยาคุมฉุกเฉินแบบเม็ดเดียวไปแล้ว คำถาม : 1.ยาคุมที่ทานไปก่อนหน้านี้ 2 ชม. ยังมีผลอีกไหมครับ หรือว่าต้องทานยาใหม่ 2. แบบนี้มีสิทธิท้องไหมครับ
สวัสดีค่ะ ifยาคุมฉุกเฉินนั้นเป็นการคุมกำเนิดโดยใช้ฮอร์โมนเพศขนาดสูงในคราวเดียว ใช้ป้องกันการตั้งครรภ์จากเพศสัมพันธ์ภายใน 72 ชั่วโมงก่อนกินยาโดยหลังการกินยาไปแล้ว ถ้าไปมีเพศสัมพันธ์อีก ยาอาจจะไม่มีฤทธิ์ครอบคลุมไปถึง และมีโอกาสตั้งครรภ์ได้ หากไม่สบายใจ อาจแนะนำการทานซ้ำเข้าไปอีกครั้ง แต่ก็จะเพิ่มโอกาสการเกิดผลข้างเคียงไปด้วยหากใช้ยาอย่างถูกต้อง โอกาสตั้งครรภ์มีน้อย ยามีประสิทธิภาพ 80-90% ในครั้งต่อไป การมีเพศสัมพันธ์ควรใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน